

**สำนักงานคณะกรรมการป้องกันและปราบปรามการทุจริตแห่งชาติ**

**361 ถนนนนทบุรี ตำบลท่าทราย อำเภอเมือง จังหวัดนนทบุรี 11000**

C:\Users\geawalin_hom\Desktop\Untitled-1.png

ทุจริตคิดโกงชาติ จะพินาศทั้งราษฎร์รัฐ

รวมพลังขับเคลื่อนยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ. 2556-2560)

**วันที่ 5 สิงหาคม พ.ศ. 2558**

**ความเคลื่อนไหวของคดีทุจริตที่มีการกล่าวหาร้องเรียนในพื้นที่จังหวัดเชียงรายและปริมาณคดีในภาคเหนือ**

ในวันนี้ (5 สิงหาคม๒๕๕๘) เวลา ๑๐.๐๐ น. ศาสตราจารย์ พิเศษ วิชา มหาคุณ กรรมการ ป.ป.ช. ในฐานะโฆษกคณะกรรมการ ป.ป.ช. ได้ชี้แจงเกี่ยวกับความเคลื่อนไหวของคดีทุจริตที่มีการกล่าวหาร้องเรียนในพื้นที่จังหวัดภาคเหนือในปีงบประมาณ พ.ศ.2558 สรุปสถิติคดีได้ดังนี้

|  |  |  |  |
| --- | --- | --- | --- |
| จังหวัด | จำนวนเรื่องกล่าวหาร้องเรียน | ดำเนินการเสร็จ  ในระดับจังหวัด | คงเหลือดำเนินการ |
| 1.เชียงใหม่ | 150 | 29 | 121 |
| 2.แพร่ | 38 | 22 | 16 |
| 3.ลำปาง | 83 | 12 | 71 |
| 4.เชียงราย | 89 | 23 | 66 |
| 5.พะเยา | 108 | 44 | 64 |
| 6.ลำพูน | 46 | 6 | 40 |
| 7.น่าน | 57 | 21 | 36 |
| 8.แม่ฮ่องสอน | 11 | 1 | 10 |
| 9.พิษณุโลก | 58 | 4 | 54 |

|  |  |  |  |
| --- | --- | --- | --- |
| จังหวัด | จำนวนเรื่องกล่าวหาร้องเรียน | ดำเนินการเสร็จ  ในระดับจังหวัด | คงเหลือดำเนินการ |
| 10.สุโขทัย | 18 | 7 | 11 |
| 11.นครสวรรค์ | 176 | 46 | 130 |
| 12.กำแพงเพชร | 65 | 14 | ๕๑ |
| 13.ตาก | 61 | 28 | 33 |
| 14.พิจิตร | 72 | 22 | 50 |
| 15.เพชรบูรณ์ | 70 | 12 | 58 |
| 16.อุตรดิตถ์ | 43 | 19 | 24 |
| 17.อุทัยธานี | 20 | 5 | 15 |
|  |  |  |  |

รวมจำนวนเรื่องกล่าวหาฯ 1,165 เรื่อง รวมแล้วเสร็จในระดับจังหวัด 315 เรื่อง คิดเป็นร้อยละ 27.04

โดยเรื่องกล่าวหาฯ ดังกล่าว สามารถจำแนกประเภทคดี ที่เกิดขึ้นจากมากไปหาน้อยได้ ดังนี้

1. การกระทำผิดเกี่ยวกับการจัดซื้อจัดจ้าง

๒. การปฏิบัติหรือละเว้นการปฏิบัติหน้าที่โดยมิชอบหรือโดยทุจริต

3. การกระทำความผิดเกี่ยวกับเรียกรับสินบน เบียดบัง ยักยอกทรัพย์ ปลอมเอกสาร รับรองเอกสาร อันเป็นเท็จ

๔. การกระทำผิดเกี่ยวกับการเสนอราคาต่อหน่วยงานของรัฐ

5. การกระทำผิดเกี่ยวกับการออกเอกสารสิทธิในที่ดินโดยมิชอบหรือเกี่ยวกับทรัพยากรธรรมชาติ

6. การกระทำผิดเกี่ยวกับการขัดกันระหว่างประโยชน์ส่วนบุคคลและประโยชน์ส่วนรวม

7. การกระทำผิดเกี่ยวกับร่ำรวยผิดปกติ

- 2 -

สำหรับคดีในพื้นที่จังหวัดเชียงราย ซึ่งเป็นจังหวัดที่สำนักงาน ป.ป.ช. มาจัดโครงการสื่อมวลชนสัญจร กิจกรรมการสัมมนาเชิงปฏิบัติการเรื่อง “ประสานพลังการสื่อสารเพื่อขับเคลื่อนเครือข่ายต้านการทุจริตในระดับจังหวัด” 4 ภูมิภาค ครั้งที่ 4 ในวันนี้ ส่วนใหญ่คดีเป็นเรื่องการกล่าวหาเกี่ยวกับกระบวนการจัดซื้อจัดจ้าง และการปฏิบัติหรือละเว้นการปฏิบัติหน้าที่โดยมิชอบหรือโดยทุจริต โดยคดีที่อยู่ในขั้นตอนไต่สวนข้อเท็จจริง มีดังนี้

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| ๑.อดีตรองอัยการจังหวัดเชียงราย และพวก | ปฏิบัติหน้าที่โดยมิชอบ โดยร่วมกัน สั่งไม่ฟ้องนายเอนก สุดิรัตน์ กับพวก รวม 3 คน  ผู้ต้องหาในคดีร่วมกันฟอกเงินตามคดีอาญาที่ 1241/2546 ลงวันที่ 4 ก.ค. 2546  ของ สภ.อ.เมืองเชียงราย |
| ๒.อดีตผู้อำนวยการองค์การคลังสินค้า | ดำเนินการโครงการรับจำนำลำไยอบแห้ง ปี 2545 ในท้องที่จังหวัดเชียงราย  รายบริษัท หยิงหม่าอินเตอร์เทรค จำกัด |
| ๓.อดีตเจ้าพนักงานที่ดินจังหวัดเชียงราย  และพวก | ออกโฉนดที่ดิน จำนวน 2 แปลง ได้แก่ โฉนดที่ดินเลขที่ 92423 และโฉนดที่ดินเลขที่ 92424 ตำบลดอยลาน อำเภอเมืองเชียงราย โดยไม่ชอบด้วยกฎหมายและระเบียบของทางราชการ  ในที่ดินที่ไม่มีการครอบครองทำประโยชน์ พื้นที่ทั้งหมดมีสภาพเป็นป่าผลัดใบ ป่าผลัดใบทุติยภูมิ และทุ่งหญ้าธรรมชาติ/ไม้พุ่ม ไม่มีการทำประโยชน์ในที่ดิน |
| ๔.อดีตเจ้าพนักงานที่ดินจังหวัดเชียงราย  สาขาเชียงแสน | ดำเนินการออกโฉนดที่ดินเลขที่ 19100 เลขที่ 19101 และ 19102 และใบจอง (น.ส. 2 ก.) ตำบลโยนก อำเภอเชียงแสน ทับที่ดินตามหนังสือสำคัญสำหรับที่หลวงเลขที่ 42726  ซึ่งตั้งอยู่ที่บ้านทุ่งฟ้าฮ่าม หมู่ที่ 5 ตำบลโยนก อำเภอเชียงแสน |
| ๕.อดีตจัดหางานจังหวัดเชียงราย  กรมการจัดหางาน | อนุญาตให้บริษัทจัดหางาน เอส.เอส.เอ็ม จำกัด ใช้สำนักงานจัดหางานจังหวัดเชียงราย  เป็นสถานที่ชี้แจงและรับสมัครคนหางานเพื่อส่งไปทำงานในประเทศคูเวต ทั้งที่บริษัทจัดหางานดังกล่าว ยังไม่มีหนังสืออนุญาตให้รับสมัครคนหางาน (ใบ จต.2) จากนายทะเบียนจัดหางานกลาง ทำให้คนหางานเป็นจำนวนมากหลงเชื่อสมัครงานและจ่ายเงินค่าบริการ และค่าใช้จ่ายให้แก่บริษัทฯ แต่ปรากฏว่าบริษัทจัดหางาน เอส.เอส.เอ็ม จำกัด ไม่สามารถจัดส่งคนงานไปทำงานยังต่างประเทศได้ และไม่ยอมคืนเงิน เป็นเหตุให้ผู้ที่หลงเชื่อสมัครงานได้รับความเสียหาย |
| ๖.อดีตนายอำเภอแม่จัน  จังหวัดเชียงราย และพวก | ทุจริตเกี่ยวกับการรับรองการเกิดในประเทศไทยเป็นเท็จ และอนุมัติให้ลงรายการสัญชาติไทยโดยมิชอบ เป็นเหตุให้ทางโดยได้ร่วมกันออกหนังสือรับรองการเกิดในประเทศไทยเป็นเท็จ จำนวน 16 ราย เป็นเหตุให้ทางราชการได้รับความเสียหาย |
| ๗.อดีตนายอำเภอแม่จัน  จังหวัดเชียงราย และพวก | ทุจริตเกี่ยวกับการรับรองการเกิดในประเทศไทยเป็นเท็จ และอนุมัติให้ลงรายการสัญชาติไทยโดยมิชอบ เป็นเหตุให้ทางโดยได้ร่วมกันออกหนังสือรับรองการเกิดในประเทศไทยเป็นเท็จ จำนวน 8 ราย ได้แก่ นายหลง แสงพัด, นางอาม ตาเงิน, นายอิ่น ตาเงิน, นางอ้ายเส็ก, นางแก้ว บุญแสง, นายอุ่น บุญแสง, น.ส.นวล บุญแสง, นางคำเงิน นามยี เป็นเหตุให้ทางราชการได้รับความเสียหาย |
| 8.อดีตนายอำเภอแม่จัน  จังหวัดเชียงราย และพวก | ทุจริตเกี่ยวกับการรับรองการเกิดในประเทศไทยเป็นเท็จ และอนุมัติให้ลงรายการสัญชาติไทย โดยมิชอบ จำนวน 10 ราย ดังต่อไปนี้ น.ส.ผัดแซง อินทอง, นางแอ อินทอง, นายผัด อินทอง, นายตาล หงส์คำ, นางแสงยาน หงส์คำ, นายมอกทอง แสงโค, น.ส.ก๋องคำ แสงโค, นายพัด แสงโค, น.ส.ตาล ใหม่วงศ์, นางแสง บุญกอง |
| ๙.อดีตนายอำเภอแม่จัน  จังหวัดเชียงราย | ร่ำรวยผิดปกติ มีพฤติการณ์ทุจริตเกี่ยวกับการออกหนังสือรับรองสถานที่เกิดและการลงรายการสัญชาติไทยแก่ผู้ไม่มีคุณสมบัติจำนวนมาก และปรากฏข้อเท็จจริงว่านายอภิรักษ์ ศักดิ์สนิท  มีพฤติการณ์ร่ำรวยผิดปกติในช่วงระยะเวลาการดำรงตำแหน่งดังกล่าว |
| ๑๐. นักวิชาการส่งเสริมการเกษตร 7 ว.  สำนักงานเกษตรจังหวัดเชียงราย | การทุจริตเงินรายได้จากการจำหน่ายแผ่นยางพารา ปี 2550 |

- 3 -

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| ๑๑.นักวิชาการป่าไม้ชำนาญการพิเศษ  สำนักวิจัยกรมป่าไม้ เมื่อครั้งดำรงตำแหน่งหัวหน้าสถานีควบคุมไฟป่าเชียงราย และพวก | ทุจริตเบิกเงินค่าจ้างลูกจ้างชั่วคราว ในการดับไฟป่า  ประจำเดือนพฤศจิกายน 2540 – มิถุนายน 2541 รวม 8 ฎีกา โดยจัดทำเอกสารหลักฐาน  ในการจ่ายค่าจ้างเป็นเท็จ แล้วเบียดบังเงินจำนวน 580,380 บาท ไปเป็นประโยชน์ส่วนตัว |
| ๑๒.พนักงานสอบสวน สภ.แม่สาย  จังหวัดเชียงราย และพวก | ปฏิบัติหน้าที่โดยมิชอบ ในการดำเนินคดีอาญายาเสพติดของ สภ.แม่สาย  ที่ 74/2550 |
| ๑๓. พนักงานสอบสวน สภ.แม่สาย  รอง สวป. สภ.แม่สาย  และ ผบ.หมู่ สภ.แม่สาย | ปฏิบัติหน้าที่โดยมิชอบ โดยเรียกรับสินบน หน่วงเหนี่ยวกักขัง ยักยอกเงินค่าปรับ ในความผิดเกี่ยวกับการช่วยเหลือให้บุคคลต่างด้าวหลบหนีเข้าเมืองโดยผิดกฎหมาย |
| 1๔.สมาชิกสภาองค์การบริหารส่วนจังหวัดเชียงราย และพวก | 1.ข่มขืนใจผู้อื่นให้จำยอมร่วมดำเนินการใด ๆ ในการเสนอราคาหรือไม่เข้าร่วมในการเสนอราคา โดยใช้กำลังประทุษร้ายหรือขู่เข็ญด้วยประการใด ๆ ให้กลัวว่าจะเกิดอันตรายต่อชีวิต ร่างกาย เสรีภาพ ชื่อเสียง หรือทรัพย์สินของผู้ถูกขู่เข็ญ หรือบุคคลที่สาม จนผู้ถูกข่มขื่นใจยอมเช่นว่านั้น  2.เป็นเจ้าหน้าที่ในหน่วยงานของรัฐกระทำความผิดตามพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 |
| ๑๕.อดีตนายกเทศมนตรีตำบลป่าอ้อดอนชัย อำเภอเมือง จังหวัดเชียงราย | มีพฤติการณ์ร่ำรวยผิดปกติ และมีการทุจริต |
| ๑๖.อดีตนายกเทศมนตรีตำบลบ้านดู่  อำเภอเมือง จังหวัดเชียงราย และพวก | เบิกจ่ายเงินโครงการฝึกอบรมสัมมนาและทัศนศึกษาดูงานเพื่อพัฒนาแหล่งท่องเที่ยว สิ่งแวดล้อม และพัฒนาศักยภาพบุคลากรเพิ่มประสิทธิภาพการบริหารงานเทศบาล  ประจำปีงบประมาณ พ.ศ. 2551 ไม่ตรงกับความจริงมีพฤติกรรมส่อไปในทางทุจริต  กรณีการเบิกจ่ายเงินเพื่อการทัศนศึกษาดูงานของสมาชิกสภาเทศบาลบ้านตำบลบ้านดู่  ผู้นำท้องถิ่น จำนวน 125 คน |
| ๑๗.รองนายกเทศมนตรีตำบลท่าสุด  อำเภอเมือง จังหวัดเชียงราย | เป็นเจ้าหน้าที่ของรัฐ กระทำการเป็นผู้มีส่วนได้เสียไม่ว่าโดยทางตรงทางอ้อมในสัญญาที่เทศบาลนั้น เป็นคู่สัญญาหรือในกิจการที่กระทำให้แก่เทศบาลนั้นหรือที่เทศบาลนั้นจะกระทำ  เป็นคู่สัญญาหรือมีส่วนได้เสียในสัญญาที่ทำกับหน่วยงานของรัฐที่เจ้าหน้าที่ของรัฐผู้นั้นปฏิบัติหน้าที่ในฐานะที่เป็นเจ้าหน้าที่ของรัฐซึ่งมีอำนาจกำกับ ดูแล ควบคุม หรือดำเนินคดี |
| ๑๘.นายกเทศมนตรีตำบลบ้านต้า  อำเภอขุนตาล จังหวัดเชียงราย | ทุจริตในการดำเนินการสรรหาและเลือกสรรพนักงานจ้างประจำปีงบประมาณ 2556  ของเทศบาลตำบลบ้านต้า อำเภอขุนตาล จังหวัดเชียงราย |
| ๑๙.นายกเทศมนตรีตำบลบุญเรือง  อำเภอเชียงของ จังหวัดเชียงราย | ปฏิบัติหน้าที่โดยไม่ชอบในการเสนอให้ห้างหุ้นส่วนจำกัด เชียงรายจินะแก้ว พัฒนาก่อสร้าง  เป็นผู้ทิ้งงานตามระเบียบกระทรวงมหาดไทยว่าด้วยการพัสดุของหน่วยการบริหารราชการ  ส่วนท้องถิ่น พ.ศ.2535 และที่แก้ไขเพิ่มเติม |
| ๒๐.อดีตนายกเทศมนตรีตำบลบุญเรือง  อำเภอเชียงของ จังหวัดเชียงราย | อนุมัติให้จัดซื้อที่ดินเพื่อทำการก่อสร้างตลาดสดเทศบาลตำบลบุญเรือง โดยวิธีพิเศษจากเจ้าของที่ดินตามโฉนดที่ดิน โดยราคาที่ดินแต่ละแปลงมีราคาสูงกว่าราคาประเมินของสำนักงานที่ดินจังหวัดเชียงราย |
| 2๑.นายกเทศมนตรีเวียงเชียงของ  จังหวัดเชียงราย และพวก | ไม่มีการกำหนดราคากลางวัสดุที่จัดซื้อ และแบบรูปรายการละเอียดในการสอบราคาจ้างโครงการเหมาติดตั้งเครื่องขยายเสียงแบบไร้สายพร้อมอุปกรณ์เป็นเหตุให้เทศบาลตำบล  เวียงเชียงของจัดซื้อจัดจ้างเครื่องขยายเสียงแบบไร้สายในราคาที่สูง และทำให้คณะกรรมการตรวจการจ้างไม่สามารถตรวจรับงานจ้าง และเบิกจ่ายเงินให้ผู้รับจ้างได้ |

- 4 –

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| 2๒.อดีตนายกเทศมนตรีตำบลป่างิ้ว  และอดีตเลขานุการนายกเทศมนตรีตำบล  ป่างิ้ว อำเภอเวียงป่าเป้า จังหวัดเชียงราย | นายสันทัสน์ ใจปัญญา ให้ร้านพ่อหลวงอ้ายไม้เก่า เข้ามาดำเนินการรื้อถอนอาคารศาลาทรงไทยกลางน้ำของเทศบาลตำบลป่างิ้ว โดยไม่ได้ดำเนินการตามระเบียบกระทรวงมหาดไทยว่าด้วย  การพัสดุของหน่วยการบริหารราชการส่วนท้องถิ่น พ.ศ. 2535 และที่แก้ไขเพิ่มเติม และไม่ได้นำเงินที่ได้จากการจำหน่ายพัสดุดังกล่าวเข้าเป็นรายได้ของเทศบาลตำบลป่างิ้ว แต่นำเป็นประโยชน์ของตน โดยมีนางยิ่งกมล สารเร็ว ให้การสนับสนุน และเมื่อมีเรื่องร้องเรียน  จึงมีการส่งมอบเงินค่าจำหน่ายศาลาทรงไทยกลางน้ำของเทศบาลตำบลป่างิ้วเป็นรายได้แผ่นดิน เป็นเหตุให้ทางราชการเสียหาย |
| 2๓.อดีตนายกเทศมนตรีตำบลป่างิ้ว อำเภอเวียงป่าเป้า จังหวัดเชียงราย | เป็นเจ้าพนักงาน เรียกรับ หรือยอมจะรับทรัพย์สินหรือประโยชน์อื่นใดสำหรับตน หรือผู้อื่น  โดยมิชอบ เพื่อกระทำการหรือไม่กระทำการอย่างใดในตำแหน่งไม่ว่าการนั้นจะชอบหรือมิชอบด้วยหน้าที่ ปฏิบัติหน้าที่โดยมิชอบทำให้เกิดความเสียหายแก่ผู้หนึ่งผู้ใด ในกรณีเรียกรับผลประโยชน์ตอบแทนอื่นเป็นกรณีพิเศษ (เงินโบนัส) จากพนักงานเทศบาลและลูกจ้าง  เทศบาลตำบลป่างิ้ว ในปีงบประมาณ 2555 |
| ๒๔.นายกองค์การบริหารส่วนตำบลห้วยชมภู อำเภอเมือง จังหวัดเชียงราย | ทุจริตในการดำเนินการโครงการจัดซื้อวัสดุเพื่อก่อสร้างถนน คสล.หมู่ที่ 3, 4, 6-8, 10 และ 11 รวม 7 โครงการ โดยวิธีจ้างแรงงานในพื้นที่ งบเงินสะสมปี 49 เป็นเงิน 3,045,730 บาท โดยแยกเป็นค่าซื้อวัสดุ เป็นเงิน 2,417,778 บาท ค่าเช่าโม่ เป็นเงิน 130,200 บาท ค่าเช่าไม้แบบ 21,700 บาท ค่าแรงงาน 476,052 บาท โดยการเบิกจ่ายเงินไม่มีหลักฐานและฎีกาประกอบการเบิกจ่ายแต่อย่างใด และจังหาวัสดุเองแทนผู้ขาย รวมทั้งงานไม่เป็นไปตามที่กำหนด เหตุเกิดระหว่างเดือนมีนาคม – มิถุนายน ๒๕50 |
| 2๕.นายกองค์การบริหารส่วนตำบลแม่กรณ์  อำเภอเมือง จังหวัดเชียงราย | ปฏิบัติหน้าที่โดยมิชอบ โดยอนุญาตให้เอกชนผู้หนึ่งผู้ใดทำการขุดดิน หรือขนดินที่สาธารณประโยชน์ ซึ่งตั้งอยู่บริเวณหมู่บ้านฝั่งหมิ่น หมู่ที่ 7 ตำบลแม่กรณ์ อำเภอเมืองเชียงราย จังหวัดเชียงราย ทั้งที่ตนเองไม่มีหน้าที่ในการอนุญาต และยังนำผลประโยชน์จากการอนุญาตดังกล่าวไปเป็นของตนเองหรือของผู้อื่นโดยทุจริต เป็นเหตุให้ทางราชการได้รับความเสียหาย |
| 2๖.นายกองค์การบริหารส่วนตำบลแม่ข้าวต้ม  อำเภอเมือง จังหวัดเชียงราย และพวก | ทุจริตในการจัดจ้างโครงการขุดลอกลำน้ำงาม โครงการขุดลอกลำน้ำห้วยโม่งโก่ง  โครงการขุดลอกขยายอ่างเก็บน้ำหนองป่าข่อย และโครงการขุดลอกขยายอ่างเก็บน้ำ  หนองผักหนาม รวม 4 โครงการ |
| 2๗.นายกองค์การบริหารส่วนตำบลโป่งผา  อำเภอแม่สาย จังหวัดเชียงราย | เป็นเจ้าพนักงาน ปฏิบัติหรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ผู้หนึ่งผู้ใด หรือปฏิบัติการปฏิบัติหน้าที่โดยทุจริต กระทำความผิดตาม พ.ร.บ. ว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 |
| ๒๘.อดีตนายกองค์การบริหารส่วนตำบลเวียง อำเภอเวียงป่าเป้า จังหวัดเชียงราย และพวก | ติดต่อขอซื้อที่ดินจากเอกชน เพื่อใช้ในราชการขององค์การบริหารส่วนตำบลเวียง  ในราคาแพงเกินจริง โดยเรียกรับเงินส่วนที่เกินจากเจ้าของเดิมไปเป็นของประโยชน์ส่วนตัว |
| 2๙.นายกองค์การบริหารส่วนตำบลศรีถ้อย อำเภอแม่สรวย จังหวัดเชียงราย | ทุจริตลักลอบทำการขุดค้นต้นเหลืองอินเดีย โดยสั่งการและติดต่อให้ผู้ซื้อไม้ดำเนินการไปขุด  ในราคา ต้นละ 500 บาท จำนวน 58 ต้น เป็นเงิน 29,000 บาท ทั้งที่ต้นไม้ดังกล่าวเป็นทรัพย์สินของแผ่นดิน และเมื่อมีการตั้งคณะกรรมการตรวจสอบข้อเท็จจริง ผู้ถูกกล่าวหาจึงนำเงินรายได้เข้า อบต.ศรีถ้อย ซึ่งเป็นภายหลังที่มีการร้องเรียนกล่าวหาแล้ว |
| ๓๐.ปลัดอำเภอแม่จัน จังหวัดเชียงราย | ร่ำรวยผิดปกติ มีพฤติการณ์ทุจริตเกี่ยวกับการออกหนังสือรับรองสถานที่เกิดและการลงรายการสัญชาติไทยแก่ผู้ไม่มีคุณสมบัติจำนวนมาก และปรากฏข้อเท็จจริงว่านายสุชัย สถิรชล  มีพฤติการณ์ร่ำรวยผิดปกติในช่วงระยะเวลาการดำรงตำแหน่งดังกล่าว |
| ๓๑.ปลัดอำเภอแม่จัน จังหวัดเชียงราย | ร่ำรวยผิดปกติ มีพฤติการณ์ทุจริตเกี่ยวกับการออกหนังสือรับรองสถานที่เกิดและการลงรายการสัญชาติไทยแก่ผู้ไม่มีคุณสมบัติจำนวนมาก และปรากฏข้อเท็จจริงว่า นางวลัยลักษณ์ ยาท้วม  มีพฤติการณ์ร่ำรวยผิดปกติ ในช่วงระยะเวลาการดำรงตำแหน่งดังกล่าว |

- 5 -

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| ๓๒.ปลัดอำเภอแม่ฟ้าหลวง  จังหวัดเชียงราย | ร่ำรวยผิดปกติ มีพฤติการณ์ทุจริตเกี่ยวกับการออกหนังสือรับรองสถานที่เกิดและการลงรายการสัญชาติไทยแก่ผู้ไม่มีคุณสมบัติจำนวนมาก และปรากฏข้อเท็จจริงว่านายธีรเดช ทิพย์ทวีกุล  มีพฤติการณ์ร่ำรวยผิดปกติในช่วงระยะเวลาการดำรงตำแหน่งดังกล่าว |
| ๓๓.ผู้อำนวยการกองช่างเทศบาลตำบล  เวียงเชียงแสน อำเภอเชียงแสน  จังหวัดเชียงราย | เรียกและรับ น.ส. อังคณา นพคุณ จำนวน 100,000 บาท เป็นค่าตอบแทนในการขออนุญาตตัดแต่งกิ่งต้นสัก โดยมิชอบ |
| ๓๔.ผู้บังคับหมู่ งานป้องกันปราบปราม  สภ.แม่ฟ้าหลวง จังหวัดเชียงราย กับพวก | เรียกรับเงินจากผู้ต้องหาค้ายาเสพติด (ยาบ้า) เพื่อเป็นค่าตอบแทนในการปล่อยตัวไป  ไม่ดำเนินคดี |
| ๓๕.อดีตผู้ใหญ่บ้าน หมู่ที่ 7  ตำบลแม่สาย อำเภอแม่สาย จังหวัดเชียงราย | จัดหาคนต่างด้าวที่ต้องการเดินทางเข้าประเทศไทย และเพิ่มชื่อเข้าในระบบสำรวจของ  ทางราชการ โดยการจัดทำทะเบียนประวัติบุคคลที่ไม่มีสถานะทางทะเบียน (แบบ 89,89/1) ของผู้ได้รับการสำรวจในพื้นที่หมู่ที่ 7 ตำบลแม่สาย เป็นเท็จ |

จึงแถลงมาเพื่อทราบโดยทั่วกัน